b"\n_START_ARTICLE_\nCasa Montaner (Cervera)\n_START_SECTION_\nDescripci\xc3\xb3\n_START_PARAGRAPH_\nEdifici de pedra, actualment arrebossat, de tres plantes._NEWLINE_La planta baixa \xc3\xa9s un porxo amb quatre columnes monol\xc3\xadtiques que suporten el coll de la biga que permet avan\xc3\xa7ar la part superior de la casa. La planta noble presenta dues portes balconeres quadrangulars, cadascuna de les quals t\xc3\xa9 una barana de ferro bastant sobresortida. Damunt el balc\xc3\xb3 situat al costat esquerre hi ha un escut del llinatge Montaner. La segona planta \xc3\xa9s una golfa i presenta dos grans finestrals quadrangulars.\n_START_SECTION_\nHist\xc3\xb2ria\n_START_PARAGRAPH_\nEl 1613 havia estat concedida la llic\xc3\xa8ncia a Hug Montaner per a posar a les volades de la casa les quatre columnes de pedra que encara es conserven. En aquesta casa feren estada el rei Felip IV l'any 1626 i la Reina d'Hongria l'any 1630."